recursal/SuperWikiNEXT-32B huggingface dataset:
Η **Νατζντ**, λιγότερο γνωστή ως **Κεντρική Περιφέρεια** (αραβικά: نجد , *Υψίπεδα*) είναι μια από τις 5 περιφέρειες της Σαουδικής Αραβίας. Καλύπτει όλο το κεντρικό τμήμα της Αραβικής Χερσονήσου. Πρωτεύουσα είναι το Ριάντ, που είναι και η πρωτεύουσα όλου του έθνους.

Γεωγραφία
---------

Η Νατζντ καλύπτει όλο το κεντρικό τμήμα, εξ ού και το όνομά της. Είναι η μεγαλύτερη περιφέρεια της Σαουδικής Αραβίας.

### Σύνορα

Η Νατζντ συνορεύει με όλες τις άλλες επαρχίες της Σαουδικής Αραβίας, με εξαίρεση την Τζιζάν και την Μπαά. Στα δυτικά συνορεύει με τις επαρχίες Ταμπούκ, Μαδίνα, Μακά και Ασίρ: η επαρχία Χαΐλ συνορεύει στα βορειοδυτικά με την Ταμπούκ και στα νοτιοδυτικά με τη Μαδίνα, η επαρχία Κασίμ στα δυτικά με την Μεδίνα και η επαρχία Ριάντ στα βορειοδυτικά με την Μεδίνα, στα βορειο-κεντρικά με την Μακά και στα νοτιοδυτικά με την Ασίρ. Στα νότια η επαρχία Ριάντ συνορεύει με την Νατζράν. Στα ανατολικά η επαρχία Ριάντ συνορεύει με την Ανατολική επαρχία. Στα βορειοανατολικά η Νατζντ συνορεύει με τα Βόρεια Σύνορα: η επαρχία Χαΐλ στα ανατολικά και η επαρχία Ριάντ στα βορειοανατολικά.

Ονομασία
--------

Η αραβική λέξη *νατζντ* σημαίνει *υψίπεδα*.

Επαρχίες
--------

Η Νατζντ διαιρείται σε 3 επαρχίες. Το κεντρο-δυτικό τμήμα της Ανατολικής Περιφέρειας ανήκει στη Νατζντ, χωρίς, όμως να αποτελεί επαρχία.

Οι 3 επαρχίες της Νατζντ είναι:

| Επαρχία | Πρωτεύουσα | Αραβικά | Έκταση | Πληθυσμός 2004 |
| --- | --- | --- | --- | --- |
| Κασίμ | Μπουραϊντά | القصيم | 65.000 | 1.016.756 |
| Ριάντ | **Ριάντ** | الرياض | 412.000 | 5.455.363 |
| Χαΐλ | Χαΐλ | حائل | 103.887 | 527.033 |

Πόλεις
------

Οι κυριότερες πόλεις της Νατζντ είναι η Ριάντ που είναι και η πρωτεύουσα της Σαουδικής Αραβίας, η Μπουραϊντά και η Χαΐλ. Άλλες μεγάλες πόλεις είναι η Ουναϊζά και η Αν-Ρας. Μικρότερες πόλεις είναι η Σουνταΐρ, η Αλ Χαρτζ, η Νταουάδμι, η Αλ Ζιλφί, η Αλ Ματζμαά, η Σάρκαα, η Ταρμαντά, η Ντούρμα, η Αλ Γκουαϋίγια, η Αλ Χαρήκ, η Χοτάτ Μπάνι Ταμίμ, η Λάϋλα, η Ας Σουλαϋγίλ και η Ουάντι αντ-Νταουασίρ, η νοτιότερη πόλη της Νατζντ.

Θρησκεία
--------

Η Νατζντ είναι γνωστή για την πουριτανική ερμηνεία του Ισλάμ και θεωρείται μια έπαλξη θρησκευτικής συντηρητικότητας, που σήμερα είναι γνωστή ως Ουαχαμπισμός.

Δείτε επίσης
------------

* Περιφέρειες και επαρχίες της Σαουδικής Αραβίας

Εξωτερικοί σύνδεσμοι
--------------------

* Πολυμέσα σχετικά με το θέμα  Najd στο Wikimedia Commons

  


|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Περιφέρειες και επαρχίες της Σαουδικής Αραβίας |
| --- |
|  |
|  | Κεντρική Περιφέρεια | 
* Κασίμ
* Ριάντ
* Χαΐλ
 |
|  |
| Δυτική Περιφέρεια | 
* Μαδίνα
* Μακά
* Μπαά
* Ταμπούκ
 |
|  |
| Βόρεια Περιφέρεια | 
* Βόρεια σύνορα
* Τζωφ
 |
|  |
| Νότια Περιφέρεια | 
* Ασίρ
* Νατζράν
* Τζιζάν
 |
|  |
| Ανατολική Περιφέρεια | 
Ανατολική επαρχία |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 235546202
* GND: 4210617-5
* NKC: ge415087

 |

 |
Η αρχή του νυχτερινού

|  |  |
| --- | --- |
|  | 
Nocturne No. 20 in C-sharp minor (4:12)

Courtesy of Musopen

---

 |
| *Έχετε προβλήματα με ; Δείτε βοήθεια πολυμέσων.* |

Το **Νυχτερινό σε Ντο δίεση ελάσσονα, Op. posth.**, *Lento con gran espressione*, P 1, No. 16, KKIVa/16, είναι ένα νυχτερινό του Φρεντερίκ Σοπέν, που γράφτηκε το 1830 και δημοσιεύτηκε πρώτη φορά το 1870. Το έργο αυτό είναι αφιερωμένο στη Λουντβίκα Σοπέν, τη μεγαλύτερη αδελφή του, έχοντας γράψει: «Στην αδελφή μου, σαν άσκηση, πριν ξεκινήσω το δεύτερο κονσέρτο μου». Κυκλοφόρησε πρώτη φορά, 27 χρόνια μετά τον θάνατο του συνθέτη, και η παραπάνω συμπληρωματική ονομασία, του δόθηκε λόγω του τέμπο του, ενώ κάποιες φορές ονομάζεται και *Reminiscence*.

Αξιοσημείωτη είναι μία ιστορία που το αφορά κι έγινε την περίοδο του Δευτέρου Παγκοσμίου Πολέμου, όταν η Νατάλια Καρπ, επιζών του Ολοκαυτώματος, το έπαιξε στον διοικητή του στρατοπέδου, Άμον Γκετ, κι εκείνος εντυπωσιασμένος, της χάρισε τη ζωή. Το έργο, επίσης, ακούγεται και στην ταινία του Ρομάν Πολάνσκι, *Ο Πιανίστας* (2002).

Παραπομπές
----------

1. ↑  «Narodowy Instytut Fryderyka Chopina». Αρχειοθετήθηκε από το πρωτότυπο στις 17 Αυγούστου 2017. Ανακτήθηκε στις 15 Ιανουαρίου 2019.
2. ↑  Murdoch, William (1935). *Chopin: His Life*.
3. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 10 Δεκεμβρίου 2016. Ανακτήθηκε στις 15 Ιανουαρίου 2019.
4. ↑
5. ↑  Charters, David. «Natalia Karp». Liverpool Daily Post.. Ανακτήθηκε στις 2008-04-02.
6. ↑  "Władysław Szpilman plays Nocturne in C-sharp minor". DailyMail UK.com. Retrieved 20 July 2018

Εξωτερικοί σύνδεσμοι
--------------------

* Νυχτερινό σε Ντο δίεση ελάσσονα, Op. posth στο IMSLP.org

  


|  |  |  |  |
| --- | --- | --- | --- |
| 

| π • σ • ε
Νυχτερινά του Φρεντερίκ Σοπέν |
| --- |
|  |
| 
* 3 Νυχτερινά, Op. 9
* 3 Νυχτερινά, Op. 15
* 2 Νυχτερινά, Op. 27
* 2 Νυχτερινά, Op. 32
* 2 Νυχτερινά, Op. 37
* 2 Νυχτερινά, Op. 48
* 2 Νυχτερινά, Op. 55
* 2 Νυχτερινά, Op. 62
* Νυχτερινό σε Μι ελάσσονα, Op. posth. 72
* Νυχτερινό σε Ντο δίεση ελάσσονα, Op. posth.
* Νυχτερινό σε Ντο ελάσσονα, Op. posth.
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 179028079
* LCCN: n82078545
* GND: 300037368
* NLA: 35723852

 |

 |
Η **Ναταλία Κηρύκου** (Αθήνα, 29 Μαΐου 1986) είναι Ελληνίδα ηθοποιός.

Πρώτα Χρόνια
------------

Γεννήθηκε στην Αθήνα το 1986 όπου και μεγάλωσε. Σε ηλικία 18 ετών ξεκίνησε να σπουδάζει Διοίκηση Επιχειρήσεων στο ΤΕΙ Χαλκίδας αποφοιτώντας τέσσερα χρόνια μετά. Όταν ολοκλήρωσε τις σπουδές της ξεκίνησε να εργάζεται ως λογίστρια στην επιχείρηση της οικογένειάς της ενώ σε ηλικία 23 ετών πήρε την απόφαση να ασχοληθεί με την υποκριτική. Έτσι ξεκίνησε τις σπουδές της στη Δραματική Σχολή του Γιώργου Αρμένη.

Βιογραφικό
----------

Μετά το τέλος των σπουδών της κέρδισε μετά από μια οντισιόν ένα από τους πρωταγωνιστικούς ρόλους στην καθημερινή δραματική σειρά του Mega Channel «Δικαίωση» σε σκηνοθεσία Δημήτρη Αρβανίτη. Εκεί τη σεζόν 2014-2015 υποδύθηκε την Λία Ρήγα. Ακολούθησε η συμμετοχή της στην κωμική σειρά «Οι Συμμαθητές» την περίοδο 2015-2016. Τη σεζόν 2016-2017 συμμετείχε στο βασικό καστ του πρώτου κύκλου της καθημερινής σειράς «Έλα στη θέση μου» υποδυόμενη τη Λίζα.

Από το 2019 -2021 πρωταγωνιστεί στην καθημερινή δραματική σειρά «8 Λέξεις» έχοντας το ρόλο της Έρσης Πολίτη.

### Κινηματογράφος

Το 2015, έκανε την πρώτη της εμφάνιση στον κινηματογράφο στη δραματική ταινία «Smac» σε σκηνοθεσία Ηλία Δημητρίου.

Φιλμογραφία
-----------

### Τηλεόραση

| Έτος | Τίτλος Προγράμματος | Κανάλι | Ρόλος | Σημειώσεις |
| --- | --- | --- | --- | --- |
| 2014-2015 | Δικαίωση | MEGA | Λία Ρήγα | Πρωταγωνιστικός Ρόλος |
| 2015-2016 | Οι Συμμαθητές | ANT1 | Αναστασία Καλαβρούζου | 30 επεισόδια |
| 2016-2017 | Έλα στη θέση μου | ALPHA | Λίζα | Βασικό Καστ |
| 2019-2021 | 8 Λέξεις | ΣΚΑΪ | Έρση Πολίτη | Πρωταγωνιστικός Ρόλος |

### Κινηματογράφος

| Έτος | Τίτλος Κινηματογραφικής Ταινίας | Ρόλος |
| --- | --- | --- |
| 2015 | Smac | Σταυρούλα |

Παραπομπές
----------

1. ↑  «Γνωρίζοντας την Ναταλία Κηρύκου». *gossip-tv.gr*. 2015-07-28. Αρχειοθετήθηκε από το πρωτότυπο στις 2015-07-30.. Ανακτήθηκε στις 2015-07-28.
2. ↑  ««Συμμαθητές»: Ποιοι είναι οι νέοι χαρακτήρες που θα δούμε στην αγαπημένη σειρά;». *peoplegreece.com*. 2015-11-11. Αρχειοθετήθηκε από το πρωτότυπο στις 2019-11-11.. Ανακτήθηκε στις 2015-11-11.
3. ↑  «8 Λέξεις: Η πανέμορφη πρωταγωνίστρια της σειράς φέρει το όνομα Ναταλία Κηρυκού». *newspistol.gr*. 2019-09-17. Αρχειοθετήθηκε από το πρωτότυπο στις 2019-11-11.. Ανακτήθηκε στις 2019-09-17.
Η **Χατιτζέ Χαϊριγιέ Αϊσέ Ντουρουσεχβάρ Σουλτάν** (Οθ. Τούρκικα:دوروسهفار سلطان) (Τούρκικα: *Hatice Hayriye Ayşe Dürrüşehvar Sultan*, 26 Ιανουαρίου 1914 - 7 Φεβρουαρίου 2006) ήταν η μοναδική κόρη του τελευταίου Χαλίφη του Ισλάμ Αμπντούλ Μετζίτ Β΄ και πρώην διαδόχου της Οθωμανικής Αυτοκρατορίας.

Ο πλήρης τίτλος ήταν: ***Πριγκίπισσα Χατιτζέ Χαϊριγιέ Αϊσέ Ντουρουσεχβάρ Σουλτάν, Αυτοκρατορική Πριγκίπισσα της Οθωμανικής Αυτοκρατορίας, Πριγκίπισσα του Μπεάρ***

Βιογραφία
---------

Η Ντουρουσεχβάρ Σουλτάν γεννήθηκε στις 26 Ιανουαρίου 1914 στο Παλάτι Τζαμλιτζά στο Ουσκουντάρ, και ήταν κόρη του Χαλίφη Αμπντούλ Μετζίτ Β΄ και της συζύγου του Μεχιστέ Καντινεφέντι. Ο πατέρας της, εξορίστηκε στο Παρίσι μετά την κατάργηση του Χαλιφάτου από τον Μουσταφά Κεμάλ Ατατούρκ το 1924.

Κατά την εξορία της οικογένειας στη Γαλλία το 1924, ο Σάχης της Περσίας, Ρεζά Χαν και ο Βασιλιάς Φουάντ Α΄ της Αιγύπτου, την ήθελαν νύφη για τους αντίστοιχους κληρονόμους τους, Μοχάμεντ Ρεζά Παχλαβί και Φαρούκ. Τελικά παντρεύτηκε τον πρίγκιπα Αζάμ Τζαχ, τον μεγαλύτερο γιο του Οσμάν Αλί Χαν, Ασάφ Τζαχ Ζ΄ του Νίζαμ του Χαϊντεραμπάντ στη Νίκαια, στις 12 Νοεμβρίου 1931. 

Η πρώτη της εξαδέλφη η Νιλουφέρ Χανίμσουλταν (εγγονή του ηγεμόνα Μεχμέτ Σελαχεντίν Εφέντι και δισέγγονη του σουλτάνου Μουράτ Ε΄), παντρεύτηκε τον πρίγκιπα Μοαζάμ Τζαχ, τον δεύτερο γιο του Οσμάν Αλί Χαν. Η Ντουρουσεχβάρ και ο Αζάμ Τζαχ μαζί απέκτησαν δυο γιους: τον Μουκαράμ Τζαχ το 1934 και τον Μουφαχάμ Τζαχ το 1939. Η Ντουρουσεχβάρ ήταν σεβαστή και άρτια εκπαιδευμένη γυναίκα. Μιλούσε άπταιστα Γαλλικά, Τουρκικά, Αγγλικά και Ουρντού.

Η Ντουρουσεχβάρ Σουλτάν πέθανε στις 7 Φεβρουαρίου 2006 στο Λονδίνο σε ηλικία 92 ετών. Είναι θαμμένη δίπλα στην μητέρα της Μεχιστέ Καντινεφέντι, στο Κοιμητήριο Μπρούκγουντ του Λονδίνου.

Παραπομπές
----------

1. ↑  Doğan, İbrahim (13–19 February 2006). «Türkiye'de gömülmek istemedi (She didn't want to be buried in Turkey.)». *Aksiyon*. Dosyalar ( Files ) (584). (Mainly in Turkish)
2. ↑  Princess Dürrüşehvar of Berar

Πηγές
-----

* Telegraph: Obituary for Princess Dürrühsehvar of Berar Αρχειοθετήθηκε 2007-03-11 στο Wayback Machine.
* The Calcutta Telegraph: *Goodbye, sweet princess - India’s great beauties before the pageant came in* Αρχειοθετήθηκε 2016-05-25 στο Wayback Machine.
* NewKerala.com: *Nizam's daughter-in-law passes away* Αρχειοθετήθηκε 2006-06-29 στο Wayback Machine.
* Deccan Chronice: *Princess Durru dead*
* When marriage brought continents closer Αρχειοθετήθηκε 2006-09-07 στο Wayback Machine.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 13146573803938101036
* ISNI: 0000 0004 5961 2546
* BNF: cb170455178 (data)

 |

 |


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Dürrüşehvar Sultan  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Το **Κόμμα Επαναστατικού Κομμουνισμού** ήταν ένα πολιτικό κόμμα στη Ρωσία. Δημιουργήθηκε από μια ομάδα Ναρόντνικων η οποία αποσπάστηκε από τους Αριστερούς Σοσιαλ-Επαναστάτες μετά την εξέγερση του Ιουλίου 1918 των τελευταίων. Τον Σεπτέμβριο του 1918, συγκροτήθηκαν οι ίδιοι σε κόμμα σε ένα συνέδριο στη Μόσχα. Το κόμμα υποστήριζε τη συνεργασία με το Ρωσικό Κομμουνιστικό Κόμμα (μπολσεβίκοι) και υποσχόταν στήριξη στη Σοβιετική εξουσία.

Το κόμμα εξέδωσε τη *Volya Truda* (Θέληση του Εργάτη), η οποία κυκλοφόρησε σαν καθημερινή εφημερίδα από τις 14 Σεπτεμβρίου ως τις 4 Δεκεμβρίου 1918. Από τις 29 Δεκεμβρίου 1918, η καθημερινή εφημερίδα αντικαταστάθηκε από ένα περιοδικό με τον ίδιο τίτλο.

Ο Λένιν έβλεπε το πρόγραμμά τους σαν απομεινάρι της πλατφόρμας του Ναρόντνικου ουτοπισμού, μπερδεμένο και εκλεκτικό. Ενώ αναγνωρίζει ότι η Σοβιετική διακυβέρνηση δημιούργησε προϋποθέσεις για τη δημιουργία ενός σοσιαλιστικού συστήματος, το κόμμα αρνήθηκε την αναγκαιότητα της προλεταριακής δικτατορίας κατά τη μεταβατική περίοδο από τον καπιταλισμό στον σοσιαλισμό. Καθ’ όλη την ύπαρξή του, ορισμένες από τις ομάδες του απομακρύνθηκαν από το κόμμα. Κάποιες από αυτές εντάχθηκαν στο Ρωσικό Κομμουνιστικό Κόμμα (Μπολσεβίκοι) (όπως οι Α. Κολεγκάγιεφ, Α. Μπιτσένκο, Μ. Ντομπροχότοφ και άλλοι), ενώ άλλοι προσχώρησαν στους Αριστερούς Σοσιαλ-Επαναστάτες. Σε δύο εκπροσώπους του Κόμματος του Επαναστατικού Κομμουνισμού επετράπη να παρακολουθήσουν το Δεύτερο Συνέδριο της Κομιντέρν, με δικαίωμα λόγου, αλλά χωρίς ψήφο. Τον Σεπτέμβριο του 1920, μετά την απόφαση του Συνεδρίου ότι πρέπει να υπάρχει ένα ενιαίο Κομμουνιστικό Κόμμα σε κάθε χώρα, το Κόμμα Επαναστατικού Κομμουνισμού αποφάσισε να ενταχθεί στο ΡΚΚ(μπ). Τον Οκτώβριο της ίδιας χρονιάς, η Κεντρική Επιτροπή του ΡΚΚ(μπ) επέτρεψε στις οργανώσεις του Κόμματος να εγγράψουν μέλη του πρώην Κόμματος Επαναστατικού Κομμουνισμού στο ΡΚΚ(μπ).

Πηγές
-----

* Λένιν Β.Ι. (2009). *Ο Αριστερισμός, Παιδική Αρρώστια του Κομμουνισμού*. Αθήνα: Σύγχρονη Εποχή. σελ. 152. ISBN 9789602244845.
* *V. I. Lenin Tο J. A. BERZIN*. **36**. First published in 1930 in Lenin Miscellany XIV. Sent from Sörenberg to London. Moscow: Lenin Collected Works, Progress Publishers. 1971. σελ. 343.
Η **Ναταλί Πακ** (γεννήθηκε στις 11 Μαΐου 1977 στη Λιέγη) είναι Βελγίδα τραγουδίστρια, γνωστή για τη συμμετοχή για λογαριασμό της Γαλλίας στο Διαγωνισμό Τραγουδιού της Eurovision το 1989.

Η Πακ επελέγη εσωτερικά επιλέγεται από το κανάλι Antenne 2 για να εκπροσωπήσει τη Γαλλία με το τραγούδι "j'ai volé la vie" ("Έχω κλέψει τη ζωή") στο Διαγωνισμό Τραγουδιού Eurovision 1989, ο οποίος έλαβε χώρα στη Λωζάνη της Ελβετίας στις 6 Μαΐου. Καθώς σε πέντε μέρες θα έκλεινε τα 12 της, ήταν η νεότερη ερμηνεύτρια που συμμετείχε στη Eurovision. Το "J'ai volé la vie" τερμάτισε όγδοο ανάμεσα σε 22 συμμετέχοντες.

Ως απάντηση στις επιφυλάξεις που εκφράστηκαν από διάφορες συμμετέχουσες χώρες όσον αφορά την ηλικία της Πακ (συμπεριλαμβανομένου και του εκπροσώπου για το Ισραήλ Γκίλι, ο οποίος ήταν ένα χρόνο μεγαλύτερος), η Ευρωπαϊκή Ραδιοτηλεοπτική Ένωση έθεσε ως ελάχιστη ηλικία συμμετοχής τα 16 έτη, με ισχύ από το 1990.

Η Πακ κυκλοφόρησε μερικά σινγκλ και δύο άλμπουμ στο Βέλγιο κατά τη διάρκεια της δεκαετίας του 1990. Στα τελευταία χρόνια έχει εμφανιστεί σε μιούζικαλ όπως τα *Τιτανικός* και *Τραγουδώντας στη Βροχή* στο Βέλγιο και τη Γαλλία.

Δισκογραφία
-----------

**Σινγκλ**

* 1989: "J'ai volé la vie"
* 1989: "Ils reviennent"
* 1990: "Bébé bambou"
* 1991: "Danse"
* 1991: "Noël différent"
* 1992: "Kiss Me" (με τον Ντάνιελ Μέντι)
* 1992: "Nous, c'est spécial"
* 1993: "Laisse-moi voyager"
* 1996: "C'est vrai...je t'aime"
* 1996: "Je garderai pour toi"
* 1998: "Mama, c'est l'heure"

**Άλμπουμ**

* 1996: *C'est vrai...je t'aime*
* 1998: *Chante-nous la vie*

Εξωτερικοί σύνδεσμοι
--------------------

* Nathalie Pâque's Myspace page

Παραπομπές
----------

1. ↑  (Αγγλικά) *Internet Movie Database*. nm1489892. Ανακτήθηκε στις 12  Ιουλίου 2016.
2. ↑  Ανακτήθηκε στις 17  Ιουνίου 2019.
3. ↑  Ανακτήθηκε στις 20  Ιουνίου 2019.
4. ↑  «Ιστορία της Eurovision 1989». Αρχειοθετήθηκε από το πρωτότυπο στις 13 Οκτωβρίου 2017. Ανακτήθηκε στις 20 Νοεμβρίου 2018.
5. ↑  "J'ai volé la vie" στο diggiloo.net
6. ↑  O'Connor, J: *Eurovision Song Contest - Official History*. Carlton Books, 2005.
7. ↑  Discography at Ultratop.be

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 79712756
* **Europeana**: agent/base/50200
* ISNI: 0000 0001 2970 3162
* GND: 134650212
* BNF: cb14213732j (data)
* MusicBrainz: 6bc437aa-4435-42f3-8841-38e4b8bfdf5f

 |

 |



|  |  |  |
| --- | --- | --- |
| ΠροκάτοχοςΖεράρ ΛενορμάνChanteur de charme | **Συμμετοχή της Γαλλίας στη Eurovision**1989 | ΔιάδοχοςΖοέλ ΙρσίλWhite and Black Blues |
Μικρασιάτικα ξύλινα κουτάλια.
Το **Κόνιαλι** είναι παραδοσιακός μικρασιατικός χορός από το Ικόνιο της Μικράς Ασίας, από όπου έλαβε και το όνομά του. Οι χορευτές κρατούν από τέσσερα ξύλινα κουτάλια, δύο στο κάθε χέρι, και για τον λόγο αυτό ονομάζεται και ο χορός των κουταλιών. Ο χορός αποτελείται από έξι βήματα και αυτά ολοκληρώνονται σε δύο μουσικά μέτρα. Το μουσικό μέτρο είναι 2/4. Τον χορό συνοδεύουν το ντέφι, το βιολί και το ούτι. 

Έλληνες του Ικονίου.

Παραπομπές
----------

1. ↑  Η μεταφορά της μουσικής προφορικότητας στον χώρο και τον χρόνο, Πανεπιστήμιο Μακεδονίας, Ειρήνη Κουφού
2. ↑  Τραγούδια και Χοροί από τη Σινασό της Καππαδοκίας
Το **Κόμμα Ούμα** (*Umma Party*) ήταν πολιτικό κόμμα στη Ζανζιβάρη. Ιδρύθηκε το 1963 από απογοητευμένους σοσιαλιστές Άραβες που αποχώρησαν από το Εθνικιστικό Κόμμα της Ζανζιβάρης.[1] Ηγέτης του ήταν ο Αμπτουλραμάν Μουχάμαντ Μπαμπού και υποστήριξε το Κόμμα Αφρο-Σιράζι κατά την διάρκεια της Ζανζιβαρινής Επανάστασης του 1964.[2] Ο Μπαμπού έγινε Υπουργός Εξωτερικών μετά την επανάσταση.[2]

Παραπομπές
----------

1. ↑  Bakari 2001, σελ. 204
2. 1 2  Speller 2007, σελ. 7

Βιβλιογραφία
------------

* Bakari, Mohammed Ali (2001), *The Democratisation Process in Zanzibar*, GIGA-Hamburg, ISBN 3928049712,  .
* Speller, Ian (2007), «An African Cuba? Britain and the Zanzibar Revolution, 1964.», *Journal of Imperial and Commonwealth History* **35** (2): 1–35,  .
Η **οικογένεια Φακίρη** ήταν εύπορη πατρινή οικογένεια εμπόρων.

Τα μέλη της οικογένειας Φακίρη εγκαταστάθηκαν στην Πάτρα την περίοδο 1828-1832 και είχαν Χιώτικη καταγωγή. Ασχολήθηκαν με το εμπόριο σταφίδας, από το οποίο απέκτησαν τεράστια περιουσία και συνεργάστηκαν κυρίως με τους Γαλαξειδιώτες ναυτικούς.

Η οικογένεια Φακίρη διαδραμάτισε σημαντικό ρόλο στη στάση του 1837, όταν και υποκίνησε εξέγερση εναντίον του Όθωνα: Την 12η Μαρτίου ο νομάρχης επέβαλε αυθαίρετα φόρο 600 δραχμών στους εμπόρους, στον οποίο αντέδρασαν οι πατρινοί έμποροι και το δημοτικό συμβούλιο και αρνήθηκαν να τον πληρώσουν. Οι κλητήρες τότε αφαίρεσαν εμπόρευμα ίσης αξίας με αυτό του φόρου από τα εμπορικά καταστήματα. Οι αδελφοί Φακίρη, επειδή θεώρησαν ότι αδικήθηκαν, κάλεσαν τον λαό σε εξέγερση με αποτέλεσμα τα καταστήματα να κλείσουν και για μια εβδομάδα να επικρατεί αναρχία στην Πάτρα. Τελικά κατέφθασε στρατιωτικό σώμα από το Άργος, το οποίο και επέβαλε την τάξη.[1]

Εξέχοντα μέλη της οικογένειας ήταν οι Ανδρέας & Παντολέων Φακίρης. Ο Ανδρέας εγκαταστάθηκε πρώτος το 1828 στην Πάτρα, ενώ ο Παντολέων (1815-1868) το 1832. Ο δεύτερος αναγνωρίστηκε πρόξενος των Ηνωμένων Πολιτειών στις 23 Οκτωβρίου του 1865. Γενικά η πρώτη παρουσία των Η.Π.Α. είναι στενά συνδεδεμένη με την οικογένεια Φακίρη.[2] Ο Παντολέων απέκτησε τέσσερα παιδιά, τον Νικόλαο, τον Ανδρέα, τον Εμμανουήλ και τον Ιωάννη. Είχε κατασκευάσει οικία επί της Ρήγα Φεραίου, όπου αργότερα στεγάστηκε το Αρσάκειο και σήμερα στεγάζεται το Επιμελητήριο. Ο τάφος της οικογένειας βρίσκεται στο Α΄ νεκροταφείο Πατρών. Επίσης αξίζει να αναφερθεί ότι ο Δημήτριος Φακίρης ήταν ένας από τους χρηματοδότες του δημοτικού θεάτρου Απόλλων.

Αναφορές
--------

1. ↑  Κώστας Ν. Τριανταφύλλου, *Ιστορικόν λεξικόν των Πατρών*, Πάτρα 1995, 3η έκδοση, σελ. 2156.
2. ↑  Χρήστος Μούλιας, *Το λιμάνι της σταφίδας*, Πάτρα 2000, σελ.453, ISBN 960-86814-0-5
Η **Ντόλλυ Γουλανδρή** (πατρικό όνομα Αικατερίνη Κουμάνταρου, 1921 - 15 Φεβρουαρίου 2008) ήταν πρόεδρος του ιδρύματος Γουλανδρή και ιδρύτρια του Μουσείου Κυκλαδικής Tέχνης στην Αθήνα.

Γεννήθηκε στο Λονδίνο το 1921 και ήταν κόρη του Ιωάννη Κουμάνταρου, γόνου γνωστής οικογένειας εφοπλιστών, και της Φλώρας Νομικού. Από το 1960 άρχισε να δημιουργεί συλλογή αρχαίων αντικειμένων, την οποία και δώρισε στο ίδρυμα Γουλανδρή που ιδρύθηκε κατόπιν πρωτοβουλίας της το 1985. Το ίδρυμα Γουλανδρή σκοπό έχει την μελέτη, την διάδοση και την προβολή του πολιτισμού του Αιγαίου. Επίσης, ίδρυσε το 1986 το Μουσείο Κυκλαδικής Τέχνης, το οποίο σήμερα φιλοξενεί περισσότερα από 3.000 αντικείμενα. Για την προσφορά της στον πολιτισμό τιμήθηκε το 2003 από τον Σύνδεσμο Ελληνίδων Επιστημόνων με το βραβείο ΥΠΑΤΙΑ.

Απεβίωσε στις 15 Φεβρουαρίου 2008 στην Αθήνα. Η κηδεία της πραγματοποιήθηκε στον ναό Αγίου Διονυσίου του Αρεοπαγίτου στην οδό Σκουφά και ενταφιάστηκε στο Α΄ νεκροταφείο Αθηνών. Για τον θάνατό της ο υπουργός πολιτισμού Μιχάλης Λιάπης δήλωσε χαρακτηριστικά: *«Ο ελληνικός πολιτισμός έχασε μια σημαντική προσωπικότητα. Η Ντόλλυ Γουλανδρή δημιούργησε ένα από τα πλέον σύγχρονα και σημαντικά Μουσεία της Ελλάδας»*. Ήταν παντρεμένη με τον Νίκο Γουλανδρή και μαζί απέκτησαν ένα παιδί, τον Πέτρο Γουλανδρή.

Πηγές
-----

* Νεκρολογία[*νεκρός σύνδεσμος*] στην εφημερίδα "Καθημερινή",19-02-2008.
* 
* 
* 
* 
*
Η **Κόνγκσμπεργκ ΦΚ** είναι ένας νορβηγικός αθλητικός σύλλογος από το Κόνγκσμπεργκ. Ιδρύθηκε το 1899. Έχει τμήματα στίβου, γυμναστικής, αλπικού σκι, άλμα με σκι, σκι αντοχής, τέλεμαρκ σκι, χιονοσανίδας, παγοδρομίας ταχύτητας, χόκεϊ επί πάγου, ποδοσφαίρου και ποδηλασίας.

Η αντρική ποδοσφαιρική ομάδα αγωνίζεται στην 3η κατηγορία Νορβηγίας, το τέταρτο επίπεδο στο σύστημα ποδοσφαιρικών πρωταθλημάτων Νορβηγίας.

Παραπομπές
----------

1. ↑  Κόνγκσμπεργκ ΦΚ. kongsbergidrettsforening.no/om-kif/. Ανακτήθηκε στις 22  Μαΐου 2020.
2. ↑  «Kongsberg Idrettsforening». *Store norske leksikon*. Kunnskapsforlaget. 2007. . [*νεκρός σύνδεσμος*]

Εξωτερικοί σύνδεσμοι
--------------------

* Επίσημος ιστότοπος
Το λογότυπο του κόμματος
Καταστατικό (σελίδα 1)Το **Κόμμα Λατρών της Μπύρας της Λευκορωσίας**, ή **ΚΛΜ** (ρωσικά: Партия любителей пива, ПЛП‎) ήταν ένα από τα αρκετά κόμματα λατρών της μπύρας που δημιουργήθηκε σε κάποια μετασοβιετικά κράτη, συμπεριλαμβανομένης και της Λευκορωσίας. Καταχωρήθηκε επίσημα στις 30 Δεκεμβρίου του 1993.

Σύμφωνα με το καταστατικό του, «ο κύριος στόχος του ΚΛΜ είναι ο αγώνας για την καθαριότητα και την ποιότητα της εθνικής μπύρας, την κρατική ανεξαρτησία και την ουδετερότητα της Λευκορωσίας, της ελευθερίας των οικονομικών σχέσεων, την προσωπική ακεραιότητα και το απαραβίαστο της ιδιωτικής ιδιοκτησίας».

Ο πρόεδρος ήταν ο Αντρέι Ρομασέβσκι (Андрей Ромашевский). 

Το 1995 ο Ρομασέβσκι συνελήφθη και φυλακίστηκε για το κάψιμο της σημαίας της Λευκορωσικής ΣΣΔ σε δημόσια θέα. Κρατήθηκε για "χουλιγκανισμό" ("злостное хулиганство, совершенном с особым цинизмом", μετάφραση: "κακόβουλος "χουλιγκανισμός", διαπραγμένος με έντονο κυνισμό"), και μετά από 3 μήνες φυλάκισης, στις 19 Ιουλίου 1996 έλαβε ποινή με αναστολή για δύο χρόνια από την φυλακή. Ο Ρομασέβσκι αρνείται ότι ήταν αυτός που έκαψε τη σημαία, αναφερόμενος σε ένα βίντεο της εκδήλωσης. Αργότερα μετανάστευσε πρώτα στη Πολωνία και την Τσεχία και έγινε Τσέχος πολίτης. Μετά οι υποθέσεις του κόμματος μπήκαν σε σύγχυση. 

Το κόμμα εκκαθαρίστηκε το 1998 από το Λευκορωσικό Ανώτατο Δικαστήριο. Η επίσημη αιτία της εκκαθάρισης του ΚΛΜ (καθώς και πολλών άλλων κομμάτων) ήταν η αποτυχία του κόμματος να αντιμετωπίσει το αίτημα του Λευκορωσικού Υπουργείου Δικαιοσύνης για στατιστικά στοιχεία μελών και τη διοικητική δομή του κόμματος.

Το λογότυπο του Κόμματος είναι ένας υπαινιγμός για τον "μεθυσμένο σκαντζόχοιρο" ένα στερεότυπο των ρωσικών αστείων.

Παραπομπές
----------

1. ↑  Συνέντευξη με τον Ρομασέβσκι Αρχειοθετήθηκε 2007-09-27 στο Wayback Machine. στη *BelGazeta*
2. ↑  *Εφημερίδα Δικαιοσύνης της Λευκορωσίας, #1, 1998*
Συντεταγμένες: 7°21′38″N 134°28′45″E﻿ / ﻿7.36056°N 134.47917°E﻿ / 7.36056; 134.47917

Η **Κορόρ** (*Koror*) είναι πολιτεία του Παλάου που αποτελεί το κυριότερο εμπορικό κέντρο της νησιωτικής χώρας. Απαρτίζεται από πολλά νησιά, εκ των οποίων το σημαντικότερο είναι η Νήσος Κορόρ που λέγεται και νήσος **Oreor**. Ως το 2006 ήταν πρωτεύουσα της χώρας.

Πληθυσμός
---------

Η πολιτεία Κορόρ έχει 14.000 κατοίκους (2004) και περιλαμβάνει το 70% του πληθυσμού της χώρας. Η πόλη έχει πληθυσμό 11.200 κατοίκους. Η Κορόρ ήταν πρωτεύουσα του Παλάου ως τις 7 Οκτωβρίου του 2006, οπότε το Νγκερουλμούντ αντικατέστησε την πρώτη ως πρωτεύουσα.

Συγκοινωνίες και υποδομή
------------------------

Στην Κορόρ υπάρχει σύνδεση μέσω γεφυρών με τα νησιά Νγκερεκεμπεζάνγκ και Μαλακάλ. Επίσης, συνδέεται με την πολιτεία Αϊράι, στο νησί Μπαντελμπαόμπ, όπου υπάρχει και το Διεθνές Αεροδρόμιο του Παλάου. Εκτός από την πρώην πρωτεύουσα Κορόρ και την πόλη Μεγιούνς, στην πολιτεία Κορόρ υπάρχουν συνολικά 11 χωριά: Ngermid, Ngerkesowaol, Ngerchemai, Iyebukel, Idid, Meketii, Dngeronger, Ikelau, Medalaii, Ngerbeched, Ngerkebesang.

Τουρισμός
---------

Η πόλη αποτελεί δημοφιλή τουριστικό προορισμό, καθώς φημίζεται για τις παραλίες της με τη λευκή άμμο και για τους κοραλλιογενείς υφάλους. Στην Κορόρ υπάρχουν 22 ξενοδοχεία και 8 μοτέλ. Στην τουριστική βιομηχανία της πόλης έχουν επενδύσει και πολλές διεθνείς εταιρείες.

Παραπομπές
----------

1. ↑  Συλλογικό έργο, *Παγκόσμιος Γεωγραφικός Άτλας", τ. 15, σελ. 308, εκδ. ΔΟΜΗ, 2007.*

Εξωτερικοί σύνδεσμοι
--------------------

* Πολυμέσα σχετικά με το θέμα  Koror στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 144456384
* LCCN: n2005005737

 |

 |
Οικόσημο της οικογένειας φον Έσσεν.
**Φον Έσσεν** ή **Έσσεν** είναι το επίθετο Βαλτικής Γερμανικής και Σουηδικής οικογένειας ευγενών.

Ιστορία
-------

Πρώτος γνωστός πρόγονος της οικογένειας ήταν ο Τόμας φον Έσσεν (π. 1615–1627), ο οποίος καταγόταν από την επαρχία Λέενε της Εσθονίας. Ο γιος του, Αλεξάντερ φον Έσσεν, έλαβε σουηδικό τίτλο ευγενείας, ωστόσο δεν εισήχθη στον Σουηδικό Οίκο Ευγενών. Οι απόγονοί του, Ράινχολντ Βίλεμ φον Έσσεν (1669–1732) και Χανς Χένρικ φον Έσσεν (1674–1729), έλαβαν τον τίτλο του Βαρόνου το 1717 και το 1719, αντίστοιχα, με αριθμό μητρώου 158.

Έτερο σημαντικό μέλος της οικογένειας ήταν ο Χανς Χένρικ φον Έσσεν, Σουηδός στρατάρχης. Επίσης, διακεκριμένος στρατιωτικός ήταν και ο Ιβάν Έσσεν (1759–1813), Ρώσος αντιστράτηγος και στρατιωτικός διοικητής της Ρίγας. Ο Κόμης Νικολάι Έσσεν προερχόταν από τον Λιβονικό κλάδο της οικογένειας, ωστόσο το ίδιο δεν ίσχυε για τον Κόμη Πέτερ Κιρίλοβιτς Έσσεν, οποίος γεννήθηκε ως αστός.

Σημαντικά μέλη οικογένειας
--------------------------

* Φρέντρικ φον Έσσεν (1831–1921), Σουηδός βαρόνος, Στρατάρχης του Βασιλείου και Υπουργός Οικονομικών
* Σίρι φον Έσσεν (1850–1912), Φινλανδή-Σουηδή ηθοποιός, σύζυγος του Άουγκουστ Στρίντμπεργκ

* Ιβάν ΈσσενΙβάν Έσσεν
* Χανς Χένρικ φον ΈσσενΧανς Χένρικ φον Έσσεν
* Φρέντρικ φον ΈσσενΦρέντρικ φον Έσσεν
* Σίρι φον ΈσσενΣίρι φον Έσσεν

Παραπομπές
----------

1. ↑  *Essen* (Nordisk familjebok)
2. ↑  *Fredrik von Essen* (Svenskt biografiskt handlexikon)

Πηγές
-----

Το λήμμα βασίζεται εν μέρει ή στο σύνολό του σε περιεχόμενο από το Nordisk familjebok, 1904–1926.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Οικογένεια φον Έσσεν** |

* Essen Bygg AB – Σουηδική Εταιρεία ιδρυθείσα από απόγονο της Οικογένειας φον Έσσεν

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 32897190
* GND: 123169275

 |

 |
Ο **Ντέιβ Γκρόλ** (*David Eric "Dave" Grohl*, 14 Ιανουαρίου 1969) είναι Αμερικανός ντράμερ και κιθαρίστας, γνωστός για την συμμετοχή του σε πολλά συγκροτήματα, όπως οι Νιρβάνα, Foo Fighters και Them Crooked Vultures.

Καριέρα
-------

Ο Γκρολ ξεκίνησε την ενασχόληση του με την μουσική στην ηλικία των 12, παίρνοντας μαθήματα κιθάρας. Σύντομα όμως βαρέθηκε τα μαθήματα και αποφάσισε να μάθει από μόνος του. Στην αρχή ήθελε απλά να ξέρει να παίζει για να περνάει καλά με τους φίλους του, αλλά αργότερα θέλησε να συμμετάσχει σε συγκρότημα. Και έτσι έγινε. Συμμετείχε στο συγκρότημα Freak Baby, όπου άρχισε να ενδιαφέρεται για τα ντραμς και αποφάσισε να μάθει. 

Στην ηλικία των 17 ετών, έγινε μέλος των Scream. Σε μια συναυλία τους, όπου έπαιζε ντραμς, τον είδαν ο Κερτ Κομπέιν και ο Κρις Νοβοσέλιτς, μέλη των Νιρβάνα. 
Μετά από μια κρίση στο συγκρότημα του Ντέιβ, ο Νοβοσέλιτς αποφάσισε να του τηλεφωνήσει για να του ζητήσει να επισκεφτεί το Σιάτλ όπου έπαιζαν και να τους δει. Ο Ντέιβ ενθουσιάστηκε και ο Κομπέιν με τον Νοβοσέλιτς του πρότειναν να μπει στο συγκρότημα, στην θέση του ντράμερ.

Όλα κυλούσαν ομαλά με τους Νιρβάνα, αφού ήρθε η επιτυχία του Nevermind, μέχρι την στιγμή του θανάτου του Κομπέιν. Μπορεί να ήταν συντετριμμένος, αλλά αποφάσισε να συνεχίσει την μουσική του καριέρα.

Το 1995 δημιούργησε τους Foo Fighters, όπου έπαιζε κιθάρα. Το συγκρότημα έγινε πολύ γνωστό και με πολλές πωλήσεις. 

Το 2009, μαζί με τον Josh Homme και τον John Paul Jones δημιούργησαν το super-group Them Crooked Vultures.

Παραπομπές
----------

1. ↑  (Αγγλικά) *Discogs*. 203017. Ανακτήθηκε στις 9  Οκτωβρίου 2017.

Εξωτερικοί σύνδεσμοι
--------------------

* Πολυμέσα σχετικά με το θέμα  Dave Grohl στο Wikimedia Commons
* Ντέιβ Γκρολ στην IMDb (Αγγλικά)

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 38921323
* **Europeana**: agent/base/59926
* LCCN: no00059212
* ISNI: 0000 0001 2278 4916
* GND: 130639052
* SUDOC: 080809472
* BNF: cb14031138j (data)
* MusicBrainz: 4d5f891d-9bce-45ae-ad86-912dd27252fa
* NLA: 36042140
* NKC: xx0027788
* ICCU: LO1V387622
* BNE: XX5607887

 |

 |
Ο **Λάντο** (Λατινικά : Ladone), ήταν Λομβαρδός δούκας της Γκαέτα την περίοδο 1064–1065. Διορίστηκε από τους Ριχάρδο Α΄ και Ζουρντέν Α΄ της Αβέρσα, συν-πρίγκιπες της Κάπουα, μετά την εξέγερση του Γκιγιώμ ντε Μοντρέιγ, ο οποίος προσπάθησε να χωρίσει την κόρη του Ριχάρδου και να παντρευτεί τη Μαρία της Γκαέτα.

Ο Λάντο μπορεί να ήταν το ίδιο πρόσωπο με τον Λάντο του Τραέττο που ήταν αδελφός του Ατενούλφου Β΄ και γαμπρός της Μαρίας. Επαναστάτησε μαζί με τον γιο του Πέτρο, τον αδερφό του Ατενούλφου και τον Γιγιόμ το 1064.

Ο Λάντο αποσύρθηκε στη Ρώμη, όπου ζούσε ακόμα το 1093, σε κάποιο σημείο και έδωσε στο Μόντεκασσίνo όλα τα εδάφη του στο Δουκάτο του Γκαέτα.

Παραπομπές
----------

1. ↑  Skinner, 157.
2. ↑  Skinner, 183.

Βιβλιογραφία
------------

* (Αγγλικά) Patricia Skinner *Family Power in Southern Italy: The Duchy of Gaeta and its Neighbours, 850-1139*. Cambridge University Press: 1995.
Ο **Ντέιβιντ Γιάνσεν** (*David Janssen*, πραγματικό όνομα *David Harold Meyer*, καλλιτεχνικό ψευδώνυμο **Davey**, 27 Μαρτίου 1931, *Naponee*, Νεμπράσκα, ΗΠΑ - 13 Φεβρουαρίου 1980, *Malibu*, Καλιφόρνια) ήταν Αμερικανός ηθοποιός, ο οποίος γνώρισε μεγάλη επιτυχία σαν *Dr. Richard Kimble* στο τηλεοπτικό σίριαλ "*The Fugitive*" (1963 - 1967) όπως και με τη συμμετοχή του στη δημοφιλή σειρά "*Harry O*" (1973).

Βιογραφία
---------

Η οικογένειά του τον προόριζε από νωρίς για ηθοποιό, όπως και έγινε. Γι'αυτό το λόγο άλλωστε μετακόμισαν στο Χόλιγουντ, όταν ο μικρός Ντέιβιντ ήταν ακόμη στην εφηβεία.
Αποφοίτησε από το Γυμνάσιο "*Fairfax*", όπου και έδειξε την έφεσή του για την υποκριτική. Η πρώτη του εμφάνιση ήταν στην ηλικία των 14 ετών, στο έργο "*It's a Pleasure*" (1945). Στα είκοσί του χρόνια υπέγραψε συμβόλαιο με την εταιρεία "*20th Century-Fox*", ωστόσο η συνεργασία δεν προχώρησε καθώς η εξωτερική του εμφάνιση κρίθηκε ακατάλληλη.

Ο Ντέιβιντ Γιάνσεν (1974)
Ο Γιάνσεν στράφηκε τότε στην εταιρεία "*Universal*" με την οποία αναδείχθηκε από την αρχή της δεκαετίας του '50 πρωταγωνιστώντας σε υποστηρικτικούς ρόλους σε
32 ταινίες, πριν συμμετάσχει στη σειρά "*Private Detective*" (1957 - 1960). Η μεγαλύτερη επιτυχία του ήρθε στα 1963 με τη σειρά "*The Fugitive*", όπου υποδυόταν έναν γιατρό τον οποίο καταδίωκε πεισματικά ένας αστυνομικός για το φόνο της γυναίκας του. Με τη σειρά του, ο Γιάνσεν καταδίωκε τον πραγματικό φονιά, ένα μονόχειρα εγκληματία προκειμένου να αποδείξει την αθωότητά του.

Παντρεύτηκε δυο φορές αλλά δεν απέκτησε παιδιά, καθώς πέθανε πρόωρα σε ηλικία μόλις 48 ετών, από ανακοπή καρδιάς.

Πηγές
-----

* "International Moovie DataBase".

Παραπομπές
----------

1. 1 2  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. data.bnf.fr/ark:/12148/cb139678697. Ανακτήθηκε στις 10  Οκτωβρίου 2015.
2. 1 2  (Αγγλικά) *SNAC*. w6qh31kp. Ανακτήθηκε στις 9  Οκτωβρίου 2017.
3. 1 2  (Αγγλικά) *Find A Grave*. 1672. Ανακτήθηκε στις 9  Οκτωβρίου 2017.
4. ↑  Ανακτήθηκε στις 4  Μαρτίου 2021.
5. ↑  Ανακτήθηκε στις 6  Ιουνίου 2021.
6. ↑  «*David Janssen*». Αρχειοθετήθηκε από το πρωτότυπο στις 15 Φεβρουαρίου 2015. Ανακτήθηκε στις 20 Οκτωβρίου 2014.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 14965668
* LCCN: n85376638
* ISNI: 0000 0001 0872 6090
* GND: 119402912
* SUDOC: 135422639
* BNF: cb139678697 (data)
* BIBSYS: 99026012
* NKC: xx0179106
* BNE: XX1316971

 |

 |
*«Το Κρυφτό», έργο του Γιαν Βέρχας (19ος αιώνας), ιδιωτική συλλογή.*
Το **κρυφτό** ή **κρυφτούλι** είναι παιδικό ομαδικό παιχνίδι, στο οποίο ο ένας παίκτης της ομάδας προσπαθεί να βρει τους υπόλοιπους οι οποίοι έχουν κρυφτεί. 

  

Στο κρυφτό ένα παιδί μετράει με κλειστά τα μάτια και τα άλλα κρύβονται. Μόλις το παιδί τελειώσει το μέτρημα ανοίγει τα μάτια του και αρχίζει να ψάχνει πού έχουν κρυφτεί τα άλλα παιδιά. Ο αριθμός που θα του τύχει θα είναι και οι φορές που θα μετρήσει το παιδί έως το εκατό. Το παιδί που φυλάει πρέπει μόλις δει ένα από τα παιδιά που κρύβονται να τρέξει στο μέρος όπου μετρούσε και να πει μια συγκεκριμένη φράση πριν προλάβει να έρθει το παιδί που κρύβεται και πει αυτό την άλλη συγκεκριμένη φράση. Το παιδί το οποίο θα το βρει πρώτο το παιδί που φυλάει θα πάρει την θέση του στον επόμενο γύρο. Από αυτό όμως μπορεί να τον απαλλάξει το τελευταίο παιδί που έχει μείνει χωρίς να το φτύσουν λέγοντας και αυτό μια συγκεκριμένη φράση.(βλ.παρακάτω.)

Στο κρυφτό χρησιμοποιούνται και πολλές ειδικές φράσεις. Όταν το παιδί που φυλάει λέει "φτου και βγαίνω" σημαίνει ότι έχει τελειώσει το μέτρημα και αρχίζει την αναζήτηση. Η φράση "φτου για μένα" σημαίνει ότι εγώ έφτυσα τον εαυτό μου και δεν κινδυνεύω να μπω στη θέση αυτού που φυλάει στον επόμενο γύρο. Η φράση "φτου+το όνομα του παιδιού" σημαίνει ότι το παιδί αυτό βρέθηκε από το παιδί που φυλάει και ίσως κινδυνεύει να πάρει τη θέση του στον επόμενο γύρο. Τέλος η φράση "φτου ξελευθερία για όλους" σημαίνει ότι τα παιδιά που βρέθηκαν δεν μπορούν να φυλάξουν στον επόμενο γύρο και φυλάει πάλι ο ίδιος.

Στο κρυφτό επίσης υπάρχουν και μερικές λέξεις οι οποίες είναι σημαντικές για την ομαλή εξέλιξη του παιχνιδιού. Η λέξη "κολωνάκι" ή "περιπτεράκι" σημαίνει ότι το παιδί που φυλάει στέκεται 
συνέχεια μπροστά από το μέρος που φυλάει και δεν αφήνει στους άλλους περιθώριο να βγουν. Επίσης η λέξη "ψαράκι" σημαίνει ότι κάποιος μπορεί να παίζει κανονικά αλλά δεν έχει το δικαίωμα να φυλάξει. Επίσης η φράση "τα κλούβιασε" σημαίνει ότι είδε ένα άτομο αλλά το πέρασε για κάποιο άλλο.Το παιχνίδι αυτό το έπαιζαν από παλιά και συνεχίζει να είναι το αγαπημένο παιχνίδι των περισσότερων παιδιών.

Παραπομπές
----------

1. ↑  Λεξικό της κοινής Νεοελληνικής
Ο **Νόμος του Λίτλγουντ** (αγγλ. *Littlewood's Law*) αναφέρει πως τα άτομα μπορούν να περιμένουν ένα "θαύμα" να τους συμβεί, με συχνότητα περίπου ενός κάθε μήνα.

Ιστορία
-------

Ο νόμος διατυπώθηκε από τον καθηγητή του Πανεπιστημίου του Κέμπριτζ Τζ. Ε. Λίτλγουντ, και δημοσιοποιήθηκε σε μία συλλογή εργασιών του με τίτλο, *A Mathematician's Miscellany*, στην οποία προσπαθεί (μεταξύ άλλων) να απομυθοποιήσει την υποτιθέμενη υπερφυσική φαινομενολογία στηριζόμενος κυρίως στον *Νόμο των Πραγματικά Μεγάλων Αριθμών*, σύμφωνα με τον οποίο όταν το μέγεθος του δείγματος είναι αρκετά μεγάλο, κάποιο εξαιρετικά απίθανο ενδεχόμενο είναι πιθανόν να συμβεί.

Περιγραφή
---------

Ο Λίτλγουντ ορίζει το θαύμα ως ένα εξαιρετικό "γεγονός" ξεχωριστής σημασίας που μπορεί να συμβεί με συχνότητα μία στο εκατομμύριο. Υποθέτει πως κάθε δευτερόλεπτο, ένας ξύπνιος άνθρωπος βιώνει ένα "γεγονός", το οποίο μπορεί να είναι είτε σημαντικό είτε όχι (για παράδειγμα, να δει την οθόνη του υπολογιστή, το πληκτρολόγιο, το ποντίκι, αυτό το άρθρο, κτλ.). Επίσης, ο Λίτλγουντ υποθέτει πως ο άνθρωπος είναι ξύπνιος για περίπου 8 ώρες κάθε μέρα.

Ως αποτέλεσμα, λαμβάνοντας υπόψιν αυτές τις υποθέσεις και υστέρα από απλούς υπολογισμούς, ένας άνθρωπος μέσα σε 35 μέρες θα έχει βιώσει περίπου ένα εκατομμύριο γεγονότα. Σύμφωνα με αυτόν το ορισμό του θαύματος, κάθε άτομο αναμένεται να έχει παρατηρήσει τουλάχιστον ένα θαύμα με το πέρασμα 35 συνεχόμενων ημερών – και κατά συνέπεια, σύμφωνα με αυτή τη λογική, γεγονότα που μπορούν να χαρακτηριστούν ως θαύματα εμφανίζονται εν τέλει αρκετά συχνά.

Πηγές
-----

* *Littlewood's Miscellany*, edited by B. Bollobás, Cambridge University Press, 1986. ISBN 0-521-33702-X
* *Debunked! ESP, Telekinesis, Other Pseudoscience*, Georges Charpak and Henri Broch, translated from the French by Bart K. Holland, Johns Hopkins University Press. ISBN 0-8018-7867-5

Δείτε επίσης
------------

* Σύμπτωση
* Υποκειμενική επιβεβαίωση
* Νόμος των Πραγματικά Μεγάλων Αριθμών
* Φαινόμενο Φόρερ
* Συγκυρία

Εξωτερικοί Σύνδεσμοι
--------------------

* (Αγγλικά) Littlewood's Law
Συντεταγμένες: 28°32′10″N 30°39′20″E﻿ / ﻿28.53611°N 30.65556°E﻿ / 28.53611; 30.65556

Η **Οξύρρυγχος** (αρχαία Αιγυπτιακή **Per-Medjed**, σύγχρονη Αιγυπτοαραβική γλώσσα **el-Bahnasa**) είναι αρχαιολογική θέση στην Αίγυπτο, πιθανώς από τις σημαντικότερες αρχαιολογικές θέσεις που ανακαλύφθηκαν. Τον τελευταίο αιώνα, η περιοχή γύρω από τον Οξύρρυγχο ανασκάπτεται διαρκώς. Ανάμεσα στα ευρήματα περιλαμβάνεται μια μεγάλη συλλογή παπυρικών κειμένων που χρονολογούνται από την εποχή της πτολεμαϊκής Αιγύπτου, και της περιόδου της ρωμαϊκής κατάκτησης. Ανάμεσα στα κείμενα που ανακαλύφθηκαν στην Οξύρρυγχο περιλαμβάνονται έργα του Μένανδρου και το Ευαγγέλιο του Θωμά, ένα σημαντικό πρώιμο γνωστικό χειρόγραφο.
Σε παπύρους του 2ου, του 3ου και του 4ου μ.Χ. αιώνα, που βρέθηκαν στην πόλη Οξύρυγχο της Αιγύπτου ή σχετίζονται με αυτήν, γίνεται συχνή αναφορά σε κάποιο "άμφοδον Κρητικόν", φράση που μπορεί να σημαίνει την ύπαρξη κάποιου διοικητικού διαμερίσματος όπου είχε εγκατασταθεί σημαντικός αριθμός εποίκων από την Κρήτη. Η παρουσία Κρητικών στην Οξύρυγχο εξυπηρετούσε κατά πάσα πιθανότητα εμπορικούς σκοπούς. Δεν αποκλείεται, ωστόσο, η συγκεκριμένη ονομασία να αποτελεί απλή ανάμνηση της πατρίδας των πρώτων οικιστών της περιοχής, που ίσως να είχαν εν τω μεταξύ αφομοιωθεί από το εγχώριο στοιχείο.

Ετυμολογία
----------

Η πόλη έλαβε το όνομά της (*Οξυρρύγχου* ή *Οξυρρύγχων πόλις*) από ένα είδος ιχθύος που ζούσε πιθανώς στον ποταμό Νείλο. Αν και το συγκεκριμένο είδος δεν είναι γνωστό κατέχει σημαντική θέση στην αιγυπτιακή μυθολογία, καθώς θρυλείται ότι έφαγε το πέος του θεού Όσιρι. Ανήκει πιθανώς στο είδος των μορμυριδών και είναι ένα ψάρι μεσαίου μεγέθους που ζει σε γλυκά ύδατα και απεικονίζεται σε διάφορα αιγυπτιακά και άλλα έργα τέχνης. Ένα ειδώλιο αυτού του ιερού ιχθύος εμφανίζει συγκεκριμένα χαρακτηριστικά, τυπικά του είδους των μορμυριδών

Γεωγραφία
---------

Η Οξύρρυγχος βρίσκεται περίπου 160 χλμ Ν-ΝΔ του Καΐρου (28°32′0″ N - 30°40′0″ E) και κείται δυτικά της κεντρικής πορείας του Νείλου, στο Μπαχρ Γιουσέφ (Canal of Joseph), ένα παρακλάδι του Νείλου που καταλήγει στη λίμνη Μέρις και την όαση Φαγιούμ. Στους αρχαίους χρόνους υπήρχε στην περιοχή μια πόλη η **Per-Medjed**, αλλά η περιοχή δεν έγινε σημαντική παρά μόνον μετά την κατάκτηση της Αιγύπτου από τον Αλέξανδρο το 332 π.Χ./Π.Κ.Ε.. Τότε ανοικοδομήθηκε ως ελληνική πόλις (*Οξυρρύγχου πόλις*).

Σημειώσεις παραπομπές
---------------------

1. ↑  Λαούρδας Β. *Άμφοδον κρητικόν*, Κρητικά Χρονικά, τομ. 2 (1948),σελ. 318-319
2. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 8 Σεπτεμβρίου 2005. Ανακτήθηκε στις 3 Ιανουαρίου 2007.

Βιβλιογραφία
------------

* Λαούρδας Β. *Άμφοδον κρητικόν*, Κρητικά Χρονικά, τομ. 2 (1948),σελ. 318-319

Δείτε επίσης
------------

* Πάπυροι της Οξυρρύγχου

Εξωτερικοί σύνδεσμοι
--------------------

* Πολυμέσα σχετικά με το θέμα  Oxyrhynchus στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 316431443
* LCCN: n91128297
* GND: 4044250-0
* NKC: ge810450

 |

 |
Η **Οπλιτική φάλαγγα** ήταν πολεμική τακτική, που άρχισαν να χρησιμοποιούν οι Έλληνες κατά τις αρχές του 7ου αιώνα π.Χ. Περιλάμβανε τους μαζικούς σχηματισμούς από βαριά οπλισμένο πεζικό, τους λεγόμενους οπλίτες. Οι οπλίτες πολεμούσαν σε σχηματισμό κατά φάλαγγες.

Στην οπλιτική φάλαγγα συμμετείχαν όσοι πολεμιστές είχαν την οικονομική δυνατότητα να αγοράσουν την πανοπλία.

Περιγραφή
---------

Βασικά στοιχεία της νέας τακτικής είναι ο τύπος της ασπίδας, η χρήση του δόρατος, η εκπαίδευση και η άσκηση ολόκληρου του σχηματισμού στην επέλαση κατά του εχθρού(τα τελευταία 150-200 μέτρα τροχάδην) και σύγκρουση. Η ασφάλεια του οπλίτη και η επιτυχία της κρούσης εξαρτιόταν από το πόσο θα παραμείνει αδιάσπαστη η γραμμή του σχηματισμού. Αυτό το στοιχείο ήταν που καλλιεργούσε το αίσθημα θάρρους και γενναιότητας του οπλίτη – όχι του ήρωα πια – που κρατούσε τη θέση του και δεν υποχωρούσε.

Κοινωνικές προεκτάσεις
----------------------

Η κοινωνική και πολιτική βάση της νέας πολεμικής τακτικής διέφερε από την προηγούμενη μέθοδο της στρατιωτικής αριστοκρατίας. Η οπλιτική φάλαγγα χρειαζόταν μια πιο πλατιά κοινωνική βάση, μεγάλο αριθμό εκπαιδευμένων πολεμιστών, που θα κινούνταν ως ομάδα. Το γεγονός ότι οι πολεμιστές στην αρχαϊκή εποχή όφειλαν να αποκτούν οι ίδιοι τη στολή και τα όπλα του οπλίτη, σήμαινε ότι αυτή η μεσαία τάξη θα άρχιζε να απαιτεί μερίδιο στην πολιτική εξουσία, κατεβάζοντας τους αριστοκρατες. Στο βαθμό που τα τυραννικά καθεστώτα που εμφανίζονταν σε πολλές ελληνικές πόλεις τον 7ο και 6ο αιώνα π.Χ. αλλά και τα καθεστώτα που τα διαδέχτηκαν, επιχειρούσαν να αφαιρέσουν εξουσία από την κλειστή τάξη των αριστοκρατών, ήταν σίγουρο ότι οι στρατιωτικές μεταβολές θα συνέβαλαν στη μετατόπιση του κέντρου βάρους της πολιτικής εξουσίας.

Βιβλιογραφία
------------

* Claude Mosse, «Ο πολίτης στην Αρχαία Ελλάδα»

Παραπομπές
----------

1. ↑  Α. Andrewes, Η τυραννία στην Αρχαία Ελλάδα, εκδ. Καρδαμίτσα, Αθήνα, 1982
Συντεταγμένες: 53°10′43.36″N 23°48′49.14″E﻿ / ﻿53.1787111°N 23.8136500°E﻿ / 53.1787111; 23.8136500

 Το τατάρικο νεκροταφείο στο Κρουσινιάνι
Το **Κρουσινιάνι** (πολωνικά: *Kruszyniany*) είναι χωριό της Γκμίνα Κρίνκι, στο Πόβιατ Σοκούουκα του Βοεβοδάτου Ποντλάσκιε, στη βορειοανατολική Πολωνία, κοντά στα σύνορα με τη Λευκορωσία.

Το χωριό έχει 160 κατοίκους. Στο παρελθόν, ήταν κυρίως οικισμός των Λιπκάνων Τάταρων. Μέχρι σήμερα, οι Τάταροι παραμένουν ως η μόνη μειονότητα στο χωριό. Οι Τάταροι είναι Σουνίτες Μουσουλμάνοι. Τα σημεία ενδιαφέροντος του χωριού περιλαμβάνουν ένα ξύλινο τζαμί του 18ου αιώνα (ένα από τα δύο παλαιότερα στην Πολωνία), ένα μουσουλμανικό νεκροταφείο, ένα κέντρο και μουσείο Τάταρων και ένα ανατολικό ορθόδοξο νεκροταφείο με ορθόδοξη εκκλησία.

Γύρω στο 1683, στους Λιπκάνους Τάταρους δόθηκε γη στο Κρουσινιάνι ως ανταμοιβή για τη βοήθεια τους στον Γιαν Γ΄ Σομπιέσκι στη Μάχη της Βιέννης και τη διάσωση της ζωής του κατά τη Μάχη του Παρκάνι.

Το χωριό ονομάστηκε ένα από τα επίσημα εθνικά ιστορικά μνημεία της Πολωνίας (*Pomnik historii*), όπως ορίστηκε στις 20 Νοεμβρίου 2012. Ο κατάλογος του διατηρείται από το Συμβούλιο Εθνικής Κληρονομιάς της Πολωνίας.

Παραπομπές
----------

1. ↑  *GEOnet Names Server*. 11  Ιουνίου 2018. -511159.
2. ↑  bdl.stat.gov.pl/api/v1/data/localities/by-unit/062013711045-0032649?var-id=1639616&format=jsonapi. Ανακτήθηκε στις 7  Οκτωβρίου 2022.
3. ↑  «Στατιστική Υπηρεσία Πολωνίας» (στα Πολωνικά). 1 Ιουνίου 2008.
4. ↑  Λεόναρντ Ντροζντζέβιτς, Biographical Dictionary of Polish Tatars of the Twentieth Century, „Znad Wilii", nr 4 (68) z 2016 r. σελ. 77-82
5. 1 2  «Poland's Muslim community is thriving with a vibrant cultural history covering 600 years of Tatar life». *www.thefirstnews.com* (στα Αγγλικά). 9 Οκτωβρίου 2018. Ανακτήθηκε στις 5 Μαρτίου 2021.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 130166579
* LCCN: n78070928

 |

 |
Με τον όρο **ναυτικό άσυλο**, ή **ναυτική ασυλία**, χαρακτηρίζεται γενικά η δυνατότητα ενός κράτους να παράσχει προστασία σε διωκόμενο άτομο από τις Αρχές άλλου κράτους, εφόσον καταφύγει σε πολεμικό πλοίο του, κατά το χρόνο που βρίσκεται αυτό ελλιμενισμένο σε λιμένα ή πλέει στα χωρικά ύδατα του δεύτερου (κράτους).

Η περίπτωση αυτή περιλαμβάνεται στη γενικότερη έννοια παροχής πολιτικού ασύλου, η οποία στη πράξη διευκολύνεται από το γενικότερο καθεστώς της ετεροδικίας που διέπει τα πολεμικά πλοία. Σε πολλές όμως των περιπτώσεων απαντάται με ευρύτερη ακόμα έννοια εφαρμογής ακόμα και σε εμπορικά πλοία ενημερώνοντας άμεσα διεθνείς οργανισμούς.

Παρά ταύτα το ναυτικό άσυλο δεν έχει μέχρι σήμερα αποτελέσει αντικείμενο ιδιαίτερης αναγνώρισης στο Διεθνές Δίκαιο που θα μπορούσε να θεσμοθετηθεί και να δημιουργήσει έτσι συγκεκριμένα δικαιώματα και υποχρεώσεις. Αυτό έχει σαν επακόλουθο κάθε μία των περιπτώσεων να εξετάζεται χωριστά και να επαφίεται είτε στη μεταξύ των κρατών ιδίες σχέσεις, είτε σε ανεπίσημη παρέμβαση άλλων συμμαχικών χωρών ή χωρών επιρροής.

* Σημειώνεται ότι το αντίθετο ακριβώς του παραπάνω είναι η περίπτωση το πλήρωμα πολεμικού πλοίου που ελλιμενίζεται σε κάποιο λιμένα εξωτερικού ή πλέει τα χωρικά ύδατα ξένης χώρας να ζητήσει την προστασία, ασυλία, αυτής της χώρας. Τούτο ανάγεται καθαρά στο πολιτικό άσυλο κατ΄ αντίθεση του ναυτικού. Σε τέτοια περίπτωση παροχής ασυλίας το πλοίο παραδίδεται στη χώρα της οποίας φέρει τη σημαία. Τέτοια περίπτωση, ίσως μοναδική ήταν η λεγόμενη ανταρσία του Α/Τ Βέλους το 1973.

Πηγές
-----

* "Εγκυκλοπαίδεια Πάπυρος Λαρούς Μπριτάννικα" τομ.12ος, σελ.102.
Συντεταγμένες: 41°53′37″N 12°28′56″E﻿ / ﻿41.8936°N 12.4823°E﻿ / 41.8936; 12.4823

Η Κορντονάτα του Μιχαήλ Αγγέλου στο Καπιτώλιο της Ρώμης.
Με τον όρο  **Κορντονάτα**  (ιταλικά: Cordonata) είναι γνωστοί κατηφορικοί δρόμοι, που σχηματίζονται από μεγάλα επίπεδα φτιαγμένα από πέτρα ή πλίνθο (γνωστά ως cordoni), κάνοντας την κατασκευή να μοιάζει με σκάλα. Η διασημότερη κορντονάτα βρίσκεται στη Ρώμη και καλείται *Κορντονάτα του Καπιτωλίου* (Cordonata capitolina). Συνδέει την Πλατεία του Καπιτωλίου (ιταλικά: Piazza di Campidoglio) με την Piazza dell’ Aracoeli.

Περιγραφή
---------

Σχεδιάστηκε από τον Μιχαήλ Άγγελο (Michelangelo Buonarroti) τον 16ο αιώνα, μετά από παραγγελία του Πάπα Παύλου Γ΄, κατά την περίοδο των εργασιών αναμόρφωσης του Καπιτωλίου. Η Κορντονάτα προσφέρει εύκολη πρόσβαση στο Καπιτώλιο και είναι έτσι κατασκευασμένη ώστε να μπορεί να την ανέβει ακόμη και αναβάτης με άλογο. Παρόλο που ένας πεζός αισθάνεται κάπως ασυνήθιστα ενώ την χρησιμοποιεί εξαιτίας της μεγάλης οριζόντιας απόστασης των σκαλοπατιών, αν την κοιτάξει κανείς από τη βάση της, οι αποστάσεις του φαίνονται φυσιολογικές, χάρις σε μια προσεκτικά κατασκευασμένη οφθαλμαπάτη. 

Κοντά στην κορυφή της, η κορντονάτα μεγαλώνει ελαφρά, και εκεί έχουν τοποθετηθεί δύο μεγάλα αγάλματα των Διόσκουρων, του Κάστορα και του Πολυδεύκη, και ένα γλυπτό σύμπλεγμα γνωστό ως *I Trofei di Mario*. Τη βάση της διακοσμούν δύο αιγυπτιακά αγάλματα λεόντων από γρανίτη. Στα αριστερά είναι τοποθετημένο ένα μνημείο προς τιμήν του Κόλα ντι Ρέντσο, που εκτελέστηκε κοντά στο σημείο αυτό. Το 1998 η κλίμακα αυτή αναπαλαιώθηκε και η διάρκεια των εργασιών έφτασε το ένα έτος.

Άλλες Κλίμακες της Ρώμης γνωστές ως Κορντονάτα
----------------------------------------------

Στο ιστορικό κέντρο της Ρώμης, μια άλλη κορντονάτα βρίσκεται κοντά στο Παλάτσο ντελ Κουιρινάλε, χαρίζοντας το όνομά της σε μία παραπλήσια οδό: τη Via della Cordonata. Ανάμεσα σε άλλες αξιοσημείωτες κορντονάτες της Ρώμης, βρίσκεται και αυτή που ενώνει τη λεωφόρο Europa με τη Βασιλική των Αγίου Πέτρου και Παύλου.

Πηγές
-----

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Κορντονάτα του Καπιτωλίου** |

* Η ιταλόφωνη wikipedia.
* «Ρώμη», από τη σειρά Οδηγοί του Κόσμου, εκδ. Καθημερινή, Dorling Kindersley

Εικόνες
-------

* Η Κορντονάτα του Καπιτωλίου.Η Κορντονάτα του Καπιτωλίου.
* Διακοσμητικό αιγυπτιακό λιοντάρι στη βάση της σκάλας.Διακοσμητικό αιγυπτιακό λιοντάρι στη βάση της σκάλας.
* Ένα από τα αγάλματα των Διόσκουρων.Ένα από τα αγάλματα των Διόσκουρων.
* Το μνημείο του Κόλα ντι Ρέντσο.Το μνημείο του Κόλα ντι Ρέντσο.